
Storbritanniens 
hemmelige UFO-filer på 
Viasat Explorer 

Tv-udsendelsen »Storbritanniens hemmelige UFO-filer« afslører, hvad der 
skete, da en ufo angiveligt fløj ind i engelsk luftrum. I tv-udsendelsen møder vi 
manden, der stod i spidsen for efterforskningen, Nick Pope. 

Trekantet UFO 

31. marts 1993: Et fartøj af 
ukendt oprindelse flyver ind 
i britisk luftrum. Militærfolk, 
politimænd og hundredvis 
af civile sender rapporter til 
det britiske 

forsvarsministerium om 
observationer af en ufo. De 
mange vidneudsagn får den 
britiske og amerikanske 
regering til at bryde 
protokollen. I stedet for at 
hemmeligholde den ellers 
strengt fortrolige 

efterforskning satte USA's 
og Englands regeringer 
gang i en af de mest 
omfattende undersøgelser 
af ufoer nogensinde. 

Efterforskningen brød 

sikkerhedsrutiner og lod for 
første gange almindelige 
mennesker få indsigt i det 
ellers så 

hemmelighedsfulde britiske 
forsvarsministerium. 

Hvad, der blev observeret 
den dag i marts 1993, var 
et gigantisk, sort trekantet 
objekt. Det var flere 
hundrede meter i diameter. Så stor som to Concorde-fly tilsammen med et 
meget skarpt lys. Ufoen bevægede sig over England, tæt på jorden. 



Nick Pope i det britiske forsvarsministeriums 
ufo-arkiv. 




Til tider svævede den blot, men den kunne også flyve hurtigere end noget 
kendt luftfartøj, uden støj. Nogle vidner mener også, at den sendte en smal 
lysstråle ned mod jorden, og at de hørte en meget lav brummen. Den blev 
observeret i næsten fem timer - og objektet passerede to militære flyvebaser, 
RAF Cosford og RAF Shawbury. 

Seerne får et enestående indblik i sagen ved brug af forsvarsministeriets 
arkiver, som tv-holdet fik adgang til, og gennem et interview med Nick Pope, 
manden som stod i spidsen for det britiske forsvarsministeriums ufo¬ 
efterforskning på det givne tidspunkt. 

Tv-udsendelsen vises søndag den 25. marts 2007 kl. 17.00 - kun på Viasat 
Explorer. 



Nick Pope blev i 1985 ansat i det britiske forsvarsministerium, hvor han fra 1991 
til 1994 var ansvarlig for deres hemmelige undersøgelser af ufo-observationer i 
England. Dette ændrede totalt hans opfattelse af ufoer! Hør Nick Pope fortælle om 
sin tid med Englands X-files på SUFOI's 50 års jubilæumskonference den 10. 
november 2007. Læs mere på: http://www.ufo.dk/artikler/aktiv-dk/50aar- 
dk.php 








SETI og Intelligent 

Design 

Af Seth Shostak, SETI Instituttet 

Hvis du er en stor fan af »Cheers« (»Samt bar«), husker du sikkert episoden, 
hvor Cliff, postbudet der hverken lader sne, regn eller nattemørket komme i 
vejen for sin faste øl-runde, forklarer til Norm, at han har fundet en kartoffel, 
der ligner Nixons hoved. 

Dette kunne være et 
forbløffende eksempel på 
kartofler, der søger at 
udtrykke deres politiske 
synspunkter, men Norm er 
ikke imponeret. At finde 
bevis på kompleksitet 
(Nixons ansigtstræk) i et 
naturligt kartoffelbed og 
udlede en bevidst magisk 
mekanisme bag det hele, 
ville være et spring fra det 
tvivlsomme til det 
guddommelige, og i dette 
tilfælde finder Norm det 
uberettiget. 

Cliff ville dog finde nogen sympati blandt fortalerne for Intelligent Design (ID), 
hvis forsøg på at påvirke skolernes naturvidenskabelige læseplaner - især i 
USA - bliver ved med at sluge store mængder tryksværte i aviserne 1). Som 
bekendt bruger disse mennesker en tilsvarende logik til at postulere en 
„designer" bag sådanne biologiske konstruktioner som DNA eller det 
menneskelige øje. Genstandenes tilsyneladende kompleksitet bliver fremlagt 
som bevis på en bevidst konstruktion af en ukendt skaber, der formodentlig 
har sin oprindelse uden for selve universet. 

Hvad mange læsere ikke ved er, at SETI forskningen er blevet brugt som 
støtte for påstanden om Intelligent Design. 

Dette sker på følgende måde: Når ID-fortalerne postulerer, at DNA - en 
kompleks molekylær enhed - er solidt bevismateriale for en designer, er de 
fleste forskere ikke overbeviste. De fremfører, at strukturen af dette biologiske 
bygningsværk er resultatet af selvorganisering via evolution, og ikke et 
velovervejet ingeniørarbejde. DNA - vil forskerne protestere - er ikke en mere 
bevidst frembringelse end Jupiters store, røde plet. Organiseret kompleksitet 
er med andre ord ikke nok til at indebære design. 

Men tilhængerne af Intelligent Design gør indsigelser. De henviser til SETI og 
siger, at „ved modtagelsen af et komplekst radiosignal fra rummet vil SETI- 
forskere hævde , at det er et bevis på , at intelligent liv eksisterer i nærheden af 
en fjern stjerne. Så er deres forskning ikke meget Hg vores egen måde at 
argumentere på - et klokkeklart eksempel på , at kompleksitet implicerer 
intelligens og bevidst design?" Og SETI-forskerne, vil ID-tilhængerne fremføre, 
er jo ellers alment accepteret som videnskabelige. 





Hvis ID-tilhængere ikke får lov til at komme med påstande om Intelligent 
Design, når de peger på DNA, hvordan kan vi forvente at bevise Intelligent 
Design på basis af et kompleks radiosignal? Det er sandt, at SETI er anerkendt 
af den videnskabelige verden, men er det alene, fordi vi ikke antyder, at 
stemmen bag mikrofonen kunne være Guds? 



Den 25. februar 1979 tog »Voyager 1« dette dramatiske foto af Jupiters Røde 
Plet, da rumsonden var 9,2 millioner km fra planeten. 

(Foto: NASA) 

Simple signaler 

Faktisk forholder det sig sådan, at de signaler, som SETI-forskere i dag søger 
efter, ikke er komplekse, sådan som ID fortalerne antager. Vi leder ikke efter 
indviklede kodede meddelelser, matematiske serier eller en alien version af »I 
Love Lucy«. Vores instrumenter er stort set ikke følsomme over for modulation 
- eller et budskab - som fx kunne rummes i en ikke-jordisk radioudsendelse. Et 
SETI-radiosignal af den type, som vi rent faktisk kunne finde, ville være en 
vedvarende fløjten (en lyd man også kan høre på almindelige radioer, især på 
kortbølge). 






Sådan et simpelt fænomen synes at mangle næsten enhver grad af struktur, 
men hvis det stammer fra en planet, ville vi se en periodisk Doppler-effekt, 
efterhånden som den planet, senderen befinder sig på, roterer og bevæger sig 
i sin bane. 

Og alligevel vil vi sige, at hvor vi finder et sådant signal, kan vi med rimelig 
sikkerhed konkludere, at der er intelligens bag det. Det lyder, som om dette 
styrker argumentet fra tilhængerne af ID. Det signal, vi søger, kan dårligt 
kaldes komplekst, men alligevel vil vi sige, at vi har fundet ikke-jordiske 

■for kan de så ikke? 

Fordi bevisets troværdighed ikke 
er baseret på dets kompleksitet. 
Hvis SETI engang bekendtgør, at 
vi ikke er alene, fordi der er 
opfanget et signal, så vil det 
være på basis af dets 
kunstighed. Et uendeligt sinus¬ 
signal - en meget simpel tone - 
er ikke kompleks, men kunstigt 
frembragt. Sådan en tone synes 
simpel hen ikke at blive 
frembragt af nogen naturlig 
astrofysisk proces. Og yderligere 
er den anderledes fra anden 
radioudstråling produceret af 
kosmos ved, at et sådant signal 
mangler al det vedhæng, som 
naturen altid synes at tilføje - fx 
DNA's støj og overflødige 
elementer 2). 

Se blot på pulsarer 
stjernelignende objekter, som 
sender lysglimt og radiobølger 
ud i rummet med imponerende 
regelmæssighed. Pulsarer fik 
kortvarigt øgenavnet LGM (Little 
Green Men = Små Grønne Mænd ), da de blev opdaget i 1967. Naturligvis har 
disse små mænd ikke meget at meddele. Regelmæssige impulser overfører 
ikke mere information end et urs tik-tak. Men det afgørende er noget helt 
andet: uduelighed. Pulsarer blinker over hele spektret. Ligegyldigt hvordan 
man indstiller radioteleskopet, så kan pulsarerne høres. Dette er et dårligt 
design, for hvis impulserne skulle være beregnet til at overføre en eller anden 
form for information, så ville det være umådeligt mere effektivt (set ud fra 
forbruget af energi) at begrænse signalet til en smal båndbredde. Selv de mest 
effektive naturlige radiosendere, interstellare skyer af gas, kendt som masers, 
er ødsle. Deres konstante signal spreder sig over flere hundrede gange den 
båndbredde, som de signaler SETI søger efter. 

Forestil dig de lyse refleksioner fra Victoriasøen, som opstår, når Solen skinner 
i den, og antag at de ses fra stor afstand. De ville svare til pulsar-signalerne: 
yderst regelmæssige (et hver 24 timer) og synlige i den foretrukne afstand, 
men de ville optage en stor del af det optiske spektrum. De er ikke ret gode 
som redskaber til at overføre nogen information. 


James Watson og Francis Crick ved en 
model af DNA-molekylet. I 1953 opdagede 
de, at DNA er en dobbeltskrue og bærer det 
arvelige grundmateriale. Watson og Crick 
modtog i 1962 Nobelprisen i medicin. 

(Foto: A. Barrington Brown/Science Source/Photoresearchers) 





Lyn er et andet eksempel. De frembringer impulser af både lys og radiobølger, 
men de er spredt over hele det elektromagnetiske spektrum. Denne form for 
dårligt ingeniørarbejde kan hurtigt genkendes og tillægges naturen. Naturen 
synes i øvrigt ikke fornærmet over dette. 

Støj, overflødighed og ineffektivitet karakteriserer astrofysiske signaler. De 
synes også at karakterisere celler og søløver. Deres biologiske konstruktion 
rummer en masse overflødige og irrelevante elementer og er langt fra at være 
bygget og fungere optimalt. De fremviser også mange andre ting, som enten 
modvirker hinanden eller er forhistoriske levn. 

Så det er én pointe: De signaler, SETI søger, er virkelig ikke som andre 
eksempler taget fra opslagsbogen over komplekse, astrofysiske fænomener. 
Det taler for, at de er kunstigt skabte. 




(Foto: SETI League) 


De rette omgivelser 

Der er et andet kendetegn for den kunstighed, som vi søger efter i SETI- 
signaler, og det er sammenhængen (konteksten). Hvor er signalet fundet? 
Vores søgen koncentrerer sig ofte om nærliggende, sollignende 
stjernesystemer - den type astronomiske lokaliteter, som vi anser for at være 
de mest sandsynlige steder at finde Jord-lignende planeter med flydende vand. 
Det er dér, vi håber at finde et signal. Solsystemerne består af varmt plasma 
(stjerner), kolde kulbrinte-gasser (store planeter) og kolde klipper (små 













planeter). Disse frembringer ikke, hverken i teorien eller igennem 
observationer, ensfarvede signaler, som de sender ud i rummet med en styrke 
på ti milliarder watt eller mere - den type signaler vi søger efter i SETI- 
eksperimenterne. Det er svært at forestille sig, hvordan de skulle kunne gøre 
det, og observationer bekræfter, at det ikke synes at være en egenskab ved 
dem. 

Sammenhængen er vigtig, enormt vigtig. Forestil dig, at vi opdagede en 
gigantisk grøn firkant i et af disse nærliggende solsystemer. Det ville helt 
sikkert opfylde kravet om kunstighed. Men et kvadrat er ikke specielt 
komplekst. Kun det, at det findes i et solsystem, gør dets minimale 
kompleksitet til et tegn på intelligens. 

I arkæologien er sammenhæng grundlaget for mange opdagelser, som 
tilskrives intelligens. Hvis jeg finder en sten, som er formet på en sådan måde, 
at den har en skarp kant, og opdagelsen gøres i en hule, forledes jeg til at tro, 
at dette redskab er blevet brugt af fjerne, ildelugtende og lodne forfædre. Det 
er sammenhængen med hulen, som gør denne antagelse langt mere 
sandsynlig end alternativet: at det er tilfældig erosion og spaltnng af stenen, 
som har resulteret i denne nyttige geometri. 

Kort fortalt, så begår fortalerne for Intelligent Design to fejl, når de hævder, at 
SETI- projektet har logiske paralleller til deres eget projekt. For det første 
antager de, at vi søger efter meddelelser, og bedømmer vore opdagelser på 
basis af signalets indhold, hvad enten vi forstår det eller ej. Det er 
hovedsageligt en teknisk misforståelse. Men deres anden antagelse, udledt af 
den første, at kompleksitet skulle medføre intelligens, er også forkert. Vi søger 
noget kunstigt skabt, et organiseret og optimeret signal fra et astronomisk 
miljø, hvor dette eller lignende signaler ikke burde forventes - altså meget 
begrænset kompleksitet fundet ude af sammenhæng. Dette kan ganske klart 
ikke sammenlignes med at betragte DNA's kemiske opbygning og deraf 
konludere, at det er en overnaturlig biokemikers værk. 

Noter: 

1) Fortalerne for Intelligent Design findes især blandt kristne fundamentalister 
i USA. De hævder, at livet er så komplekst, at der må stå en intelligent 
designer bag, altså Gud. De har især forsøgt at presse skoler til at undervise i 
ID parallelt med evolutionsteorien. 

2) DNA indeholder mange inaktive elementer, som kun udgør overflødigt 
fyldstof. Hele 99 % af det menneskelige genom består af sådanne elementer. 

Kilde: 

www.space.com/ Peder Schultz & -for 
Artiklen har været bragt i tidsskriftet UFO-Nyt. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



